যুবওক্রীড়াবিষয়কমন্ত্রক
স্বাধীনতার ৭৫ বর্ষ উপলক্ষ্যে যুব বিষয়ক এবং ক্রীড়া মন্ত্রী শ্রী অনুরাগ সিং ঠাকুর দেশজুড়ে ফিট ইন্ডিয়া ফ্রিডম রান ২-এর সূচনা করলেন
নতুন দিল্লি, ১৩ অগাস্ট, ২০২১
স্বাধীনতার ৭৫ বছর উদযাপন উপলক্ষ্যে আজাদি কা অমৃত মহোৎসবের অঙ্গ হিসেবে কেন্দ্রীয় যুব বিষয়ক এবং ক্রীড়ামন্ত্রী অনুরাগ সিং ঠাকুর এবং প্রতিমন্ত্রী শ্রী নিশীথ প্রামানিক দেশব্যাপী ফিট ইন্ডিয়া ফ্রিডম রান ২-এর সূচনা করেছেন । অন্যদের মধ্যে ক্রীড়া দফতরের সচিব শ্রী রবি মিত্তল এবং যুব বিষয়ক দফতরের সচিব শ্রীমতী ঊষা শর্মা অনুষ্ঠানে উপস্থিত ছিলেন ।
কেন্দ্রীয় মন্ত্রী দিল্লির মেজর ধ্যানচাঁদ ন্যাশনাল স্টেডিয়ামে ফ্রিডম রানের সূচনা করেন এবং স্বাধীনতা দৌড়ে অংশ নেন । একই সঙ্গে এদিন দেশের ৭৫টি জায়গায় যার মধ্যে আছে – পোর্ট ব্লেয়ারের সেলুলার জেল, লাহুলস্পীতির কাজা পোস্ট, মুম্বাইয়ের গেটওয়ে অফ ইন্ডিয়া, পাঞ্জাবের আটারি সীমান্ত ইত্যাদিতেও অনুষ্ঠিত হয় ।
শ্রী অনুরাগ সিং ঠাকুর ফিট ইন্ডিয়া ফ্রিডম রানে যোগ দিয়ে নতুন ভারতকে সুস্থ ভারত গড়ে তোলার শপথ গ্রহণ করান। ক্রীড়ামন্ত্রী আজাদি কা অমৃৎ মহোৎসবের অঙ্গ হিসেবে ফিট ইন্ডিয়া ফ্রিডম রান ২-এর সূচনা অনুষ্ঠানে জাতীয় সংগীত করেন ।
অনুষ্ঠানের সূচনা হয় সংস্কৃতি মন্ত্রকের মার্শাল নৃত্যের মাধ্যমে । স্বাধীনতা সংগ্রামীদের শৌর্য তুলে ধরা হয় এই নৃত্যে । এরপরে মন্ত্রীরা ভার্চুয়াল মাধ্যমে সারা দেশের নেহরু যুব কেন্দ্র সংগঠনের স্বেচ্ছাসেবক, সশস্ত্র ও আধাসামরিক বাহিনীর জওয়ানদের সঙ্গে কথা বলেন । শুধুমাত্র দেশরক্ষাই নয় যুব সমাজকে ফিটনেসকে তাদের জীবনের নিয়মিত অঙ্গ করতে উৎসাহ দেওয়ার জন্য তাদের অভিনন্দন জানান ।
সারা দেশের বিভিন্ন বিখ্যাত জায়গায় অংশগ্রহণকারীদের সঙ্গে কথায় ক্রীড়ামন্ত্রী বলেন, ভারত স্বাধীনতার ৭৫ বছর উদযাপন করছে । আজাদি –কা-অমৃত মহোৎবের অঙ্গ হিসেবে ফিট ইন্ডিয়া ফ্রিডম রান ২-এর আয়োজন করা হয়েছে । তিনি আরও বলেন, ফ্রিডম রান অনুষ্ঠান দেশের সকলকে ভারতের স্বাধীনতা যারা এনে দিয়েছেন সেইসব জাতীয় নেতার সঙ্গে সংযোগ ঘটাবে । আগামী ২৫ বছরে আমাদের দেশ কী রূপ নেবে এবং কোন পথে যাবে তা নির্ভর করছে আমরা কতটা সক্ষম তার ওপর । মন্ত্রী বলেন, ‘যৌবনোচ্ছল মন, দেহ এবং আত্মা স্বাস্থ্যবান এবং সুস্থ ভারতের মুখ্য চালক । একমাত্র ফিট ইন্ডিয়া হিট ইন্ডিয়া তৈরি করতে পারে ।‘ শ্রী অনুরাগ ঠাকুর প্রত্যেক নাগরিককে এই অনুষ্ঠানে অংশ নিতে অনুরোধ করেন । “প্রধানমন্ত্রী প্রত্যেককে বলেছেন, ফিট ইন্ডিয়াকে জনআন্দোলনে রূপ দিতে । যা সম্ভব একমাত্র মানুষের অংশগ্রহণে । আমি প্রত্যেককে অনুরোধ করছি, তারা তাদের পছন্দের মতো জায়গা ও সময় বেছে নিয়ে এই ঐতিহাসিক আন্দোলনে সামিল হন ।”
আসামের এসএসবি কর্মীদের সঙ্গে আলাপচারিতায় মন্ত্রী শ্রী অনুরাগ ঠাকুর বলেন, স্বাধীনতার ৭৫ বছর উপলক্ষ্যে ৭৫টি জায়গার মানুষ এই আন্দোলনে যোগ দেবেন এবং এটি পৌঁছোবে প্রত্যেকের কাছে । বিএসএফ কর্মীরা আটারি সীমান্তে যোগ দেন এবং মন্ত্রী তাদের বলেন, ভারত আজাদি কা অমৃত মহোৎসব পালন করছে, তাই প্রত্যেকটি গ্রামে তারা যেন ফিট ইন্ডিয়া মুভমেন্টকে পৌঁছে দেন । এলাহাবাদের আজাদ পার্ক থেকে যোগ দেন সিআরপিএফ জওয়ানরা । যুব বিষয়ক এবং ক্রীড়া প্রতিমন্ত্রী নিশীথ প্রামানিক ফিট ইন্ডিয়া আন্দোলনে যোগ দেওয়ার জন্য তাদের ধন্যবাদ জানান এবং নতুন ভারত ফিট ইন্ডিয়া গড়ে তোলার প্রধানমন্ত্রীর স্বপ্নকে পূরণ করার আহ্বান জানান ।
পরে, সাংবাদিকদের শ্রী অনুরাগ ঠাকুর বলেন, “আজাদি কা অমৃত মহোৎসব পালনের জন্য আমরা আজ ফিট ইন্ডিয়া ফ্রিডম রান ২-এর সূচনা করলাম । দেশের যুব সমাজকে ফিটনেসের প্রতি আগ্রহী করে তোলার লক্ষ্যে সারা দেশে ৭৫টি বিখ্যাত জায়গায় এই দৌড়ের আয়োজন করা হয়েছে । যা প্রায় ৭৫০টি জেলার ৭৫টি গ্রামে ছড়িয়ে পড়বে এবং ফিটনেসের অংগীকার আধা ঘন্টা রোজ – এর প্রচার করবে । আমাদের লক্ষ্য প্রধানমন্ত্রীর ফিটনেস আন্দোলনকে দেশের প্রতিটি অংশে নিয়ে যাওয়া এবং এটিকে জন আন্দোলনে রূপ দেওয়া । ফ্রিডম রান শুরু হবে ১৫ অগাস্ট, চলবে দোসরা অক্টোবর পর্যন্ত । আমাদের লক্ষ্য দেশের সাড়ে ৭ কোটি মানুষের কাছে পৌঁছোনো ।”
অনুষ্ঠানে শ্রী নিশীথ প্রামানিক অংশগ্রহণকারীদের ধন্যবাদ দেন এবং বলেন, প্রধানমন্ত্রী শ্রী নরেন্দ্র মোদীর স্বপ্ন নতুন ভারতকে ফিট ইন্ডিয়া গড়ে তোলার এবং এই ফিট ইন্ডিয়া ফ্রিডম রান ২ সেই স্বপ্নকে সত্যি করতে গুরুত্বপূর্ণ ভূমিকা নেবে ।
ক্রীড়াসচিব শ্রী রবি মিত্তল বলেন যে প্রতি সপ্তাহে ফিট ইন্ডিয়া ফ্রিডম রান আয়োজিত হবে ৭৫টি জেলার প্রত্যেকটির ৭৫টি করে গ্রামে, দোসরা অক্টোবর পর্যন্ত । এই অভিযানের লক্ষ্য মানুষকে তাদের দৈনন্দিন জীবনে দৌঁড়োনো এবং খেলার মাধ্যমে ফিটনেস সম্পর্কে উৎসাহী করে তোলা ।
ফিট ইন্ডিয়া ফ্রিডম রান ২-এর মুখ্য কার্যাবলীর মধ্যে আছে শপথগ্রহণ, জাতীয় সঙ্গীত পরিবেশন, ফ্রিডম রান, সাংস্কৃতিক অনুষ্ঠান এবং সচেতনতা গঠন । যাতে যুব স্বেচ্ছা সেবকরা অংশ নেয় এবং নিজেদের গ্রামে গ্রামে একই ধরণের ফ্রিডম রানের আয়োজন করে । সাধারণ মানুষ https://fitindia.gov.inand এই পোর্টালে তাদের দৌড়ের ছবি আপলোড করতে পারবেন ।
বিশিষ্ট মানুষজন, জনপ্রতিনিধি, পিআরআই নেতা, সমাজকর্মী, ক্রীড়াবিদ, সাংবাদিক, চিকিৎসক, কৃষক এবং সেনা জওয়ানদের অনুরোধ করা হয়েছে বিভিন্ন স্তরে এই ধরনের অনুষ্ঠানে উপস্থিত থেকে সাধারণ মানুষকে উৎসাহিত করার জন্য । কোভিড ১৯ প্রোটোকল মেনেই সারা দেশে বাস্তবে এবং ভার্চুয়ালি এই অনুষ্ঠানের আয়োজন করা হচ্ছে ।
(CG/AP/RAB